open-index/open-wikipedia-markdown huggingface dataset:
Flå musikkorps

**Flå musikkorps** er et brassband med base på Ler i Melhus kommune, Trøndelag. Korpset ble stiftet i 1897, og er tilknyttet Norges musikkorps forbund. Korpset har siden 2003 deltatt i norgesmesterskapet for brassband. I 2020 vant korpset 5. divisjon i mesterskapet.

## Innspillinger
* Saint-Saëns Variations (2017)
* Olympus (2019)
* Dimensions (2020)
* Lake of the moon (2024)
* Northern Landscapes (2024)

## Referanser
Søre Sunnmøre prosti

**Søre Sunnmøre prosti**, inntil 1922 benevnt **Søndre Søndmør prosti**, er et tjenestedistrikt i Møre bispedømme i Den norske kirke.

Prostiet ble opprettet i 1818 ved delingen av Sunnmøre prosti i Nordre og Søndre Sunnmøre prostier. Prostiet omfatter kommunene Hareid, Herøy, Sande, Ulstein, Vanylven, Volda og Ørsta.

Prosten har sete i Volda hvor Volda kirke er prostikirke.

Prostiet er inndelt i sogn, som er den minste og grunnleggende enheten i Den Norske kirke. Tidligere var det også inndelt i prestegjeld, men disse ble faset ut på begynnelsen av 2000-tallet.						
De ansatte i kirken er enten ansatt av sognet gjennom kirkelig fellesråd, eller i prostiet. De fleste prestene er ansatte i prostiet, og har tjenesten sin knyttet til et eller flere sogn.				
						
## Sogn i Søre Sunnmøre prosti
*I Hareid
**Hareid sogn
*I Herøy
**Herøy sogn
**Indre Herøy sogn
**Leikanger sogn
*I Sande
**Gursken sogn
**Sande sogn
*I Ulstein
**Ulstein sogn
*I Vanylven
**Rovde sogn
**Syvde sogn
**Vanylven sogn
**Åram sogn
*I Volda
**Austefjord sogn
**Dalsfjord sogn
**Hornindal sogn
**Kilsfjord sogn
**Storfjorden sogn
**Volda sogn
*I Ørsta 
**Hjørundfjord sogn
**Vartdal sogn
**Ørsta sogn

## Prestegjeld i Søre Sunnmøre prosti
* Vanylven
* Sande
* Herøy
* Ulstein
* Ørsta
* Volda
* Hjørundfjord

## Referanser


## Kilder
* Søre Sunnmøre prosti  fra Den norske kirke
Jevgenij Misjakov

**Jevgenij Dmitrijevisj Misjakov** (russisk: Евгений Дмитриевич Мишаков; født 22. februar 1941 i Nikitkino, død 30. mai 2007 i Moskva) var en russisk ishockeyspiller som deltok i de olympiske vinterleker 1968 i Grenoble og 1972 i Sapporo.
 
Mishakov ble olympisk mester under Vinter-OL 1968 i Grenoble. Han var med på det sovjetiske laget som vant ishockeyturneringen foran Tsjekkoslovakia og Canada. Det var åtte lag som deltok, det ble spilt en enkeltserie der alle lagene møttes en gang. Sovjetunionen vant serien med tolv poeng foran Tsjekkoslovakia med elleve og Canada med ti poeng. Mishakov spilte sju kamper og scoret fire mål i OL-turneringen.

## OL-medaljer
* 1968  Grenoble -  **Gull** i ishockey  Sovjetunionen
* 1972  Sapporo -  **Gull** i ishockey  Sovjetunionen

## VM-medaljer
* 1968  Grenoble -  **Gull** i ishockey 
* 1969  Stockholm -  **Gull** i ishockey 
* 1970  Stockholm -  **Gull** i ishockey 
* 1971  Bern/Genève -  **Gull** i ishockey 
* 1975  München/Düsseldorf -  **Gull** i ishockey 
* 1972  Praha -  Sølv i ishockey 

## Referanser


## Eksterne lenker
*
Leirfalla naturreservat

**Leirfalla naturreservat** ligger i den bratte skråningen mellom Mjøsa og fylkesvei 33 nord for Minnesund i Eidsvoll kommune. Området er bevokst med edelløvskog, hovedsakelig alm-lindeskog og gråor-askeskog.

Berggrunnen utgjøres av metamorfe bergarter, for det meste hornfels.

## Referanser
Stubberud naturreservat

**Stubberud naturreservat** ligger i den bratte skråningen ovenfor fylkesvei 33 sør for Skreikampen, helt nord i Eidsvoll kommune. Berggrunnen er granittisk, men vegetasjonen preges av kalkrikt sigevann. Det blir dermed en mosaikk av varierte vegetasjonstyper, avhengig av tilgangen på sigevann. Her finnes verdens nordligste innlandsforekomst av barlind. For øvrig finnes kalkfuruskog, samt blant annet trollhegg, myske og sanikkel.

## Referanser
Djevelmakt

***Djevelmakt*** er et musikkalbum fra det norske Black Metal-bandet Kampfar utgitt i januar 2014 på Indie Recordings.

## Sporliste
# Mylder
# Kujon	 
# Blod, Eder og Galle	
# Swarm Norvegicus	
# Fortapelse	 
# De Dødes Fane	
# Svarte Sjelers Salme	
# Our Hounds, Our Legion

## Eksterne lenker
*
Bogelva (Tromsø)

**Bogelva** er ei elv på Kvaløya i Tromsø kommune i Troms. Den er  lang og har et nedbørfelt på rundt .

Elva har to hovedtilløp som møtes i Bogdalsskaret. Den østlige og lengste tilløpselva har utspring på Rødfjellet, mens den sørlige tilløpselva dannes av flere små bekker over Bogdalsskaret. Elva renner mot nord gjennom den skogkledte Bogdalen. Elva munner ut i Bogbukta i Kattfjorden, like vest for bygda Bogen. Fylkesvei 862 krysser elva ved munningen.

## Referanser
Oskar Lindberg (musiker)

**Oskar Fredrik Lindberg** (født 23. februar 1887 i Gagnef, Dalarna, død 10. april 1955) i Stockholm, var en svensk komponist, kirkemusiker,  musikkpedagog og professor.

Lindberg var organist i sin hjembygd fra 14-årsalderen og studerte ved Kungliga Musikhögskolan i Stockholm fra han fylte 16. Han var fra 1906 organist i Trefoldighetskirken i Stockholm og fra 1914 i Englebretskirken til sin død. 

Oskar Lindberg var musikklærer fra 1910. Han underviste fra 1919 i harmonilære ved musikkhøgskolen, hvor han i 1936 ble professor. I 1922 ble han dirigent ved Stockholms Akademiska Orkester. Videre var han fra 1939 medlem av koralbokkomiteen og fra 1941 den liturgisk-musikalske komite.

Lindberg komponerte mer enn fire hundre verker, blant annet operaen *Fredløs* etter Selma Lagerlöf, en symfoni (1913–1916), tre tonedikt, tre overtyrer, tre suiter, en klaverkvartett, en orgelsonate, ett rekviem og en kantate. 

## Referanser


## Eksterne lenker
* 
*
Free Zone

***Free Zone*** er en dramakomedie fra 2005 regissert av Amos Gitai. 

Den er filmet i Israel og Jordan.

Filmens hovedrolle-innehavere er den israelsk-jødiske skuespilleren Hanna Laslo, den palestinsk-arabiske skuespilleren Hiam Abbass, og den israelsk-amerikanske skuespilleren Natalie Portman. Det er den andre filmen av Gitais Border Trilogy. Filmen ble svært dårlig mottatt, og ifølge Rotten Tomatoes er kun 26 % av kritikerne positive.

## Handlingsreferat
Rebecca er en ung amerikansk kvinne som har bodd i Jerusalem i flere måneder. Hun har nettopp avsluttet et ekteskap med en jødisk mann, Breitberg, etter at han forteller henne at han har voldtatt en palestinsk kvinne når han var israelsk soldat. Rebecca har selv en jødisk far. Men moren hennes var ikke jøde. SÅ til tross for hennes jødiske oppvekst, regnes ikke Rebecca som en jøde i henhold til religiøs tradisjon.

Rebecca reiser med drosje, kjørt av en jødisk-israelsk kvinne, Hanna (spilt av Hanna Laslo) som er datter av en Holocaust-overlevende. Hannas destinasjon er en sone kalt «Free Zone» i nærheten av grensen mellom Jordan, Syria, Irak og Saudi-Arabia for å samle inn penger på vegne av ektemannen hennes, som nylig har blitt skadd under et rakett-angrep.

Men når de endelig ankommer Free Zone, møter de Laila, en palestinsk kvinne som fungerer som kontakt mellom Hannas ektemann og hans partnere. De tre kvinnene må deretter legge ut på en anspent reise for å få tak i Hannas penger, og for å finne igjen Walid, som kan ha forsvunnet med alle pengene deres.

## Medvirkende
* Natalie Portman som Rebecca
* Hanna Laszlo som Hanna Ben Moshe
* Hiam Abbass som Leila
* Carmen Maura som Mrs. Breitberg

## Referanser


## Eksterne lenker
* 
* ''Free Zone'' – Amos Gitai Offisiell side (intervju med regissøren)
The Other Woman (2009)

***The Other Woman*** (original tittel: *Love and Other Impossible Pursuits*) er en amerikansk dramafilm fra 2009, skrevet og regissert av Don Roos. Filmen er basert på romanen *Love and Other Impossible Pursuits* av Ayelet Waldman, og distribueres av Incentive Film Distribution i USA. Filmen har Natalie Portman, Lisa Kudrow, Scott Cohen og Charlie Tahan i hovedrollene. Filmen handler om Emilia Greenleaf som tror hun drepte sin egen baby, mens barnet i realiteten led krybbedød.

## Handlingsreferat
Emilia er en ung advokat fra New York, som nylig har opplevd en stor tragedie: Hun og ektemannen Jack har tatt ut skilsmisse etter at deres eneste datter, Isabel, døde i krybbedød. Emilia oppdager også at hun er steril, og hun klarer ikke gå videre med livet sitt. Hun får også problemer med Jacks rasende eks-kone, Carolyn (spilt av Lisa Kudrow) som avsløres å være gravid.

Emilia klarer endelig å fortelle eks-mannen sin alle detaljene som hun aldri tidligere hadde klart å innrømme om dødsfallet til datteren Isabel. Den morgenen datteren hennes døde, fant Emilia henne ikke død i barnesengen slik hun senere påstod. Men Isabel døde egentlig liggende på brystet hennes, hvor jenta mest sannsynlig ble kvalt etter at Emilia hadde sovnet om kvelden. Den forferdelige skyldfølelsen etter at Emilia trodde at hun hadde forårsaket dødsfallet til hennes egen datter er den virkelige årsaken til hennes uro og psykiske problemer.

## Medvirkende

* Natalie Portman som Emilia Greenleaf
* Lisa Kudrow som Dr. Carolyn Soule
* Scott Cohen som Jack Woolf
* Charlie Tahan som William Woolf
* Lauren Ambrose som Mindy
* Kendra Kassebaum som Sharlese
* Daisy Tahan som Isabel 
* Anthony Rapp som Simon
* Elizabeth Marvel som Pia
* Debra Monk som Laura
* Maria Dizzia som Jaime Brennan

## Referanser


## Eksterne lenker
*
Idrettslaget Aasguten

**Idrettslaget Aasguten** (stiftet 1907) er et idrettslag fra Åsen (Levanger) i Trøndelag, som tilbyr idrettene fotball, friidrett, håndball, ski, samt trim og merke.

## Eksterne lenker
*
Bjarne Bare

**Bjarne Bare** (født 20. november 1985 i Poznań, Polen) er en norsk kunstner utdannet ved Kunstakademiet i Oslo og UCLA i Los Angeles. Han debuterte på Høstutstillingen i 2008 og etablerte Melk galleri i 2009 med Behzad Farazollahi.
Ved siden av virket som billedkunstner, har Bare arbeidet som kurator ved en rekke utstillinger med fokus på samtidig fotografi gjennom Melk galleri i tillegg til arbeid for Forbundet Frie Fotografer, rådgiver for tidsskriftet Objektiv samt som redaktør. Arbeider av Bare er blitt vist ved Henie Onstad Kunstsenter, Oslo; Lillehammer Kunstmuseum, Lillehammer; Preus Museum, Horten; UKS, Oslo; Agder Kunstsenter, Kristiansand; OSL contemporary, Oslo; Three Shadows Xiamen Photography Art Centre, Xiamen; Estudio Miau Miau, Buenos Aires; TJ Boulting, London; UCLA Broad Art Center, Los Angeles. Bare's arbeider er del av samlingen til Nasjonalmuseet.

## Eksterne lenker
* bjarnebare.com
* OSL contemporary
* MELK
* OCA Office for Contemporary Art Norway
* Kunstmaskineriet Anmeldelse av Mona Pahle Bjerke, NRK
* Fotografisk Fostring  ArtScene Trondheim
* Spøkelset i maskinen Anmeldelse av Tommy Olsson, Morgenbladet
Petr Hejma

**Petr Hejma** (født 24. april 1944 i Praha) var en tsjekkoslovakisk ishockeyspiller som deltok i de olympiske vinterleker 1968 i Grenoble.
  
Hejma vant en olympisk sølvmedalje i ishockey under vinter-OL 1968 i Grenoble. Han var med på det tsjekkoslovakiske laget som kom på andreplass i turneringen bak Sovjetunionen. Det var åtte lag som deltok, det ble spilt en enkeltserie der alle lagene møttes en gang. Sovjetunionen vant serien med tolv poeng foran Tsjekkoslovakia med elleve og Canada med ti poeng. Hejma spilte sju kamper og scoret tre mål i OL-turneringen.

## OL-medaljer
* 1968  Grenoble -  Sølv i ishockey  Tsjekkoslovakia

## VM-medaljer
* 1968  Grenoble -  Sølv i ishockey 

## Referanser


## Eksterne lenker
*
Beitstad Fotballklubb

**Beitstad fotballklubb** (stiftet 12. desember 1994) er en fotballklubb fra Beitstad i Steinkjer kommune i Trøndelag.

## Historikk
Klubben ble stiftet 12. desember 1994 som en sammenslåing av fotballavdelingene i *[[Beitstad Idrettslag|Beitstad idrettslag]]* og *[[Sprova Idrettslag|Sprova idrettslag]]*.

Seniorlaget spiller sesongen 2021 i 6. divisjon.

Fotballklubben ble første gang stiftet allerede i 1915, men ble den en del av Beitstad idrettslag i 1934. Før den tid hadde fotballklubben kun spilt privatkamper. I 1936 stilte Beitstad idrettslag for første gang med lag i kretsserien. I 1955 brøt Sprova idrettslag ut av Beitstad idrettslag og stilte med eget fotballag i kretsserien for første gang i 1956. 

Forfatter og skribent Jo Kristian Kvernland ga i 2020 ut bokverket «Med hjertet utenpå drakta» på hele 700 sider, som beskriver hele fotballhistorien til Beitstad fotballklubb og dets forgjengere. 

## Meritter
### Beitstad idrettslag

1938/39: Kretsmesterskap senior herrer (Vinner av den nordtrønderske 3. divisjon)

1945: Avdelingsmesterskap senior herrer (Vinner av den nordtrønderske 3. divisjon)

1948/49: Avdelingsmesterskap senior herrer (Vinner av den nordtrønderske 3. divisjon)

1951/52: Avdelingsmesterskap senior herrer (Vinner av den nordtrønderske 2. divisjon)

1961: Kretsmesterskap smågutte

1962: Kretsmesterskap gutte 

1963: Kretsmesterskap gutte 

1965: Kretsmesterskap junior 

1965: Kretsmesterskap senior herrer (Vinner av 5. divisjon)

1969: Kretsmesterskap senior herrer (Vinner av 5. divisjon)

1976: Kretsmesterskap senior herrer (Vinner av 4. divisjon)

1984: Kretsmesterskap senior herrer (Vinner av 5. divisjon)

1992: Kretsmesterskap småjente 

### Sprova idrettslag

1957/58: Avdelingsmesterskap senior herrer (Vinner av den nordtrønderske 4. divisjon) 

1963: Kretsmesterskap senior herrer (Vinner av 5. divisjon)

1966: Kretsmesterskap senior herrer (Vinner av 5. divisjon)

1970: Kretsmesterskap senior herrer (Vinner av 5. divisjon)

1982: Kretsmesterskap senior herrer (Vinner av 6. divisjon)

1986: Avdelingsmesterskap senior herrer (Vinner av 6. divisjon)

### Beitstad fotballklubb

1995: Kretsmesterskap junior dame 

1995: Avdelingsmesterskap senior herrer (Vinner av 5. divisjon)

2001: Avdelingsmesterskap senior herrer (Vinner av 4. divisjon)

2011: Kretsmesterskap G14 (Samarbeidslaget Beitstad / Følling / Kvam)

2012: Avdelingsmesterskap senior herrer (Vinner av 6. divisjon)

## Kjente spillere i Beitstad og Sprova opp gjennom tidene

* Tore Lindseth Beitstad IL (ungdomsavd.)
* Sture Rennan, Beitstad IL (1964 - 1965, 1968 - 1970, 1972 - 1984)
* Edgar Stakset, Beitstad IL (1972 - 1973)
* Øyvind «Calle» Dahl, Beitstad IL (1973)
* Jan Forness, Beitstad IL (1974 - 1977)
* Asbjørn Tangen, Beitstad IL (1982)
* Svein Roar Lindseth, Beitstad IL (1983 - 1987)
* Hroar Stjernen, Sprova IL (1978 - 1982)
* Bjørn Erik Melland, Sprova IL (1989 - 1992)
* Kristin Lie, Beitstad FK (1994 - 1995)

## Eksterne lenker
*
Bratsberg Idrettslag

**Bratsberg Idrettslag** (stiftet 1. april 1931) er et idrettslag fra Bratsberg i Trondheim, som driver med fotball, friidrett, håndball og ski.

## Litteratur
*

## Eksterne lenker
*
Nessjøen

**Nessjøen** er en innsjø nord for Magnor i Eidskog kommune, Innlandet. Sjøen har relativt lite nedbørfelt. Utløpet er i sørøst gjennom Veksa over Magnormyra til Sverige like ved Morokulien. Sjøen har bestand av ørret, krøkle, abbor, hork, mort, laue, brasme, ørekyt, gjedde, lake, ål og edelkreps.

Nessjøen ble rammet av krepsepest i 1971, og all kreps var utryddet i 1974. Krepsen har senere reetablert seg, og bestanden vurderes per år 2000 som god.

## Referanser
Havsjøen

**Havsjøen** er en innsjø på grensa mellom Innlandet og Akershus fylker, helt nordøst i Aurskog-Høland kommune. Største delen av sjøen ligger i Eidskog kommune, og nesten hele nedbørfeltet ligger i Innlandet. Tilsiget er fra nord gjennom Skålåa, og utløpet er langs fylkesgrensa gjennom Haveråa til Mangen i sørvest.

## Referanser
Hotel Chevalier

***Hotel Chevalier*** er en fransk-amerikansk kortfilm fra 2007 skrevet og regissert av Wes Anderson. I rollene er Jason Schwartzman og Natalie Portman som spiller et tidligere kjærestepar gjenforenes i et hotellrom i Paris. Filmen er en prolog til Andersons dramakomedie *[[The Darjeeling Limited]]*. Den tretten minutter lange filmen foregår på Hotel Chevalier før Schwartz rollefigur Jack møter sine to eldre brødre i India. Skuespillerne ble ikke betalt for innsatsen.

Filmen fikk mye kudos, og ble en av de mest omdiskuterte kortfilmene i 2007. Kritikere sammenlignet filmen, men det kritikerroste etterfølgeren *The Darjeeling Limited*, og roste filmens rikdom og sin varsomme struktur.

## Handlingsreferat
I en hotell-lobby svarer en ansatt på en telefon fra en gjest. En mann (spilt av Jason Schwartzman) ligger på en hotellseng, ser på en film på TV, og leser avisen. Etter å ha bestilt Room-Service fra den ansatte på fransk, mottar han en samtale fra en kvinne hvis stemme han kjenner igjen. Hun forteller at hun er på vei fra flyplassen og ber om rom-nummeret hans på hotellet. 

Kort tid senere åpner mannen døren og slipper inn en kvinne (spilt av Natalie Portman) som gir ham en bukett blomster. I den påfølgende samtalen kommer der blant annet frem at mannen har bodd på hotellrommet i over en måned, og han hadde reist for å unnslippe forholdet deres.

## Medvirkende
* Jason Schwartzman som Jack Whitman
* Natalie Portman som Jacks eks-kjæreste

## Referanser


## Eksterne lenker
*
Developing

***Developing*** er en amerikansk kortfilm regissert av Marya Cohn fra 1994, om forholdet mellom en jente og hennes single mor - som har brystkreft. Filmen har blant annet Natalie Portman i rollen som Nina.

## Handling
Fotograf Clare (spilt av Frances Conroy) får vite at hun har brystkreft, og gjennomføre en mastektomi. Når hun kommer hjem etter operasjonen, kjemper hun mot følelsene av selvbevissthet, men prøver å oppføre seg som om alt er normalt for å beskytte datteren sin Nina (spilt av Natalie Portman). Imidlertid begynner hun å mislike Nina, og Nina begynner på sin side å mislike å bli brukt av Clare som modell for morens fotografier. Clare setter sammen en utstilling av fotografiene hennes, hovedsakelig med Nina. Showet blir en suksess, men Clare føler seg ukomfortabel ettersom folk stadig nevner både sykdommen hennes og operasjonen hennes.

Ved galleriet begynner Clare og Nina å krangle heftig, og Nina forlater utstillingen. Men Clare begynner deretter å skrike til en fotograf som dekker utstillingen hennes, etter at han har tatt en rekke fotografier av henne. Hun klarer ikke å finne igjen Nina etter at hun har kommet hjem, og Clare begynner å ta en rekke selvportretter ved hjelp av et speil. Hun begynner å ta av alle klærne sine, og etter å endelig ha konfrontert bildet av seg selv i et speil, begynner Clare å gråte voldsomt. Senere, samtidig som hun utvikler selvportrettene sine i mørkerommet hennes, kommer Nina hjem, og ber om unnskyldning for å ha stukket av. Clare gir henne en lang klem.

## Skuespillere
* Frances Conroy som Clare
* Jon DeVries som Alec
* Mary Ann Hannon som en sykepleier
* Lauren Cohn som Bree
* Martin L. Evans som David
* Dee Ann Newkirk som en attraktiv kvinne
* Natalie Portman som Nina

## Referanser


## Eksterne lenker
*
Hans Aage Gravaas

**Hans Aage Gravaas** (født 1961) er en norsk forfatter, misjonær, misjonsleder, rektor, ordinert prest og luthersk teolog. Han har vært sogneprest i Voksen sogn i Oslo siden 1.&nbsp;mars 2022.

## Utdannelse
Gravaas er cand.theol. fra MF vitenskapelig høyskole i Oslo (1987), har doktorgrad (ph.d.) i Intercultural Studies fra Trinity International University i USA (1997) og praktisk-teologisk eksamen fra MF Vitenskapelig Høyskole (2018). Han har studert misjon, økumenikk og bistand i Birmingham, samt etiopisk språk (amharisk) i Addis Abeba (1990).

## Yrkesliv
Gravaas har vært feltprest ved Hysnes fort, misjonær i Ethiopian Evangelical Church Mekane Yesus i Etiopia, prest i «Minnekirken» i Chicago (1993–1997), misjonssekretær og strategikonsulent for Norsk Luthersk Misjonssamband (til 2001), rektor og førsteamanuensis ved Mediehøgskolen Gimlekollen (2001–2008), rektor og førsteamanuensis ved Fjellhaug Internasjonale Høgskole (2008–2013). Han var generalsekretær i Stefanusalliansen 2013–2017.. Gravaas var vikarprest i Oslo bispedømme av Den norske kirke (Østenstad, Ris/Holmenkollen og Ullern menigheter) fra juli 2018 til og med august 2019. Han var fra september 2019 til mars 2022 daglig leder for Norsk Råd for Misjon og Evangelisering.

Gravaas har vært forfatter og medforfatter av flere bøker innen temaområder som teologi, missiologi, historie, samfunnsfag, trosfrihet, kultur, kommunikasjon og medier.   Han har vært medredaktør av *[[Norsk tidsskrift for misjonsvitenskap|Norsk Tidsskrift for Misjonsvitenskap]]*I 2022 publiserte han en biografi om misjonslederen Egil Grandhagen.

## Utgivelser
*

## Referanser
Everyone Says I Love You

***Everyone Says I Love You*** er en amerikansk musikalsk komedie fra 1996, skrevet og regissert av Woody Allen, som også har en rolle i filmen sammen med Julia Roberts, Alan Alda, Edward Norton, Drew Barrymore, Gaby Hoffmann, Tim Roth, Goldie Hawn, Natasha Lyonne og Natalie Portman. Den er blant de mer kritisk vellykkede av Allens senere filmer, selv om den ikke gjorde det bra kommersielt. *[[Chicago Sun-Times]]*-kritiker Roger Ebert rangerte den som en av Allens beste.

Filmen ble nominert til en Golden Globe for beste musikal eller filmkomedie.

## Handling
Historien følger en utvidet overklasse-familie på Manhattan. Forskjellige karakterer opptrer, samhandler med hverandre og synger. De inkluderer de to unge elskerne Holden og Skylar, Skylars foreldre Bob og Steffi, Steffis tidligere ektemann Joe, samt Joe og Steffis datter Djuna. I tillegg møter Joe en ny kvinne som heter Von, og fengselsfuglen Charles Ferry dukker opp.

## Medvirkende

* Edward Norton som Holden Spence
* Drew Barrymore som Skylar Dandridge
* Diva Gray som Nanny
* Ami Almendral som Nanny
* Madeline Balmaceda som Nanny
* Vivian Cherry som Nurse
* Tommie Baxter som Old Woman
* Jeff DeRocker som hjemløs mann (as Jeff Derocker)
* Cherylyn Jones som Mannequin
* Tina Paul som Mannequin/Harry Winston-danser
* Vikki Schnurr som Mannequin
* Natasha Lyonne som Djuna 'D.J.' Berlin
* Kevin Hagan som Doorman
* Alan Alda som Bob Dandridge
* Gaby Hoffmann som Lane Dandridge
* Natalie Portman som Laura Dandridge
* Lukas Haas som Scott Dandridge
* Trude Klein som Frieda
* Goldie Hawn som Steffi Dandridge
* Tim Roth som Charles Ferry
* Itzhak Perlman som Himself
* Pamela Everett som Harry Winston Dancer
* Navah Perlman som Pianist
* Barbara Hollander som Claire
* John Griffin som Jeffrey Vandermost
* Julia Roberts som Von Sidell
* Waltrudis Buck som psykiater
* Patrick Cranshaw som Grandpa
* Isiah Whitlock, Jr. som politimann (som Isiah Whitlock)
* Woody Allen som Joe Berlin
* Liv Tyler som jente
* Billy Crudup som Ken Risley
* Robert Knepper som Greg
* David Ogden Stiers som Arnold Spence
* Scotty Bloch som Lynn Spence
* Timothy Jerome som ER-doktor
* Robert Khakh som Cab Driver
* Christy Carlson Romano som halloween-gutt
* Frank Pietri som «Ghost Dancer»

## Referanser


## Eksterne lenker
*
Den magiske leketøysbutikken

***Den magiske leketøysbutikken*** (originaltittel: ***Mr. Magorium's Wonder Emporium***) er en eventyrkomedie for barn, skrevet og regissert av Zach Helm. Filmen har Dustin Hoffman i hovedrollen som eier av en magisk lekebutikk, og Natalie Portman som hans medarbeider.

## Handling
Molly Mahoney (spilt av Natalie Portman) en amatør-pianist, er ansatt ved «Mr. Magorium's Wonder Emporium» en magisk leketøysbutikk som drives av den 243 år gamle Mr. Edward Magorium. I tillegg til Molly og Mr. Magorium, er også en strongman Bellini (spilt av Ted Ludzik) ansatt. Eric Applebaum (spilt av Zach Mills) er en gutt som kommer til butikken daglig, og fungerer som ansatt til tross for sin unge alder.

Mr. Magorium gir Molly en Congreve Cube, en blokk av tre, og forteller henne at denne gjenstanden kan lede henne til en ny tilværelse hvis hun har genuin tro på den. Molly ønsker å begynne som profesjonell konsertpianist og komponist. Mr. Magorium kunngjør at han har tenkt å forlate butikken, og overgir deretter hele butikken til Molly. Magorium ansetter en regnskapsfører, Henry Weston (spilt av Jason Bateman) for å organisere butikkens papirer. Henry tror ikke på at leketøysbutikken er magisk.

Molly innser at Mr. Magorium snart kommer til å dø, så hun får ham til sykehus, hvofra han blir utskrevet dagen etter. Molly tror ikke at hun er i stand til å drive en slik magisk butikk, og legger Wonder Emporium ut for salg. Men butikken mister deretter all magien. Men når Molly etter hvert bekjenner sin fulle tro på butikken, flyr Congreve Cube rundt over hele butikken. Etter å ha blitt vitne til dette, besvimer Henry av sjokk.

## Medvirkende
* Dustin Hoffman som Edward Magorium
* Natalie Portman som Molly Mahoney
* Jason Bateman som Henry Weston/Mutante
* Matt Baram som Dr. Papadapolous
* Dash Grundy som Ari
* Ted Ludzik som Bellini
* Zach Mills som Eric Applebaum
* Rebecca Northan som Nancy
* Jonathan Potts som Dr. Sage
* David Rendall som Tim
* Beatriz Yuste som Lora
* Philippe Bergeron som Bertolo Bellini

## Referanser


## Eksterne lenker
* 
*
Magnus Theiste

**Magnus Theiste** (født 19. november 1725 i Christiania, død 25. november 1791 i København) var en norsk amtmann.

Magnus Theiste var sønn av Jacob Monsen Theiste, tømmerhandler og overformynder i Christiania, og hans annen kone, Anna Beata Sørensdatter f. Løchstør. Han ble født i Christiania den 19. november 1725 og døpt Mogens, senere fornorsket han fornavnet til Magnus. Han ble student fra denne bys skole 1744, hvoretter han reiste utenlands. I årene 1761-63 foretok han sammen med kammerjunker C.L.W. Flotow studiereiser på det offentliges regning i Norge. Han fikk etterhvert en karriere som embedsmann og ble først amtmand i Lister og Mandals amt (1768-1771), deretter i Nordre Bergenhus amt (1771-79).

Etter gjentatte stridigheter med andre myndighetspersoner og klager fra allmuen fradømte Høyesterett ham embedet 23. november 1779. Han beholdt riktignok opptjent lønn og en pensjon på 300 riksdaler årlig, da dommen ansås for noe streng i forhold til forseelsen. Han døde i København 25. november 1791, ugift.

## Referanser
Beautiful Girls

***Beautiful Girls*** er en amerikansk romantisk drama-komedie fra 1996, regissert av Ted Demme og som har Matt Dillon, Lauren Holly, Timothy Hutton, Rosie O'Donnell, Martha Plimpton, Natalie Portman, Michael Rapaport, Mira Sorvino og Uma Thurman i hovedrollene.

## Sammendrag
Willie Conway drar hjem for gjenforeningsfesten med klassen sin, men innser at han står ved et veiskille. Han er blant annet usikker på om han skal gifte seg med kjæresten sin eller ikke. De gamle klassekameratene står på samme sted, og sammen lærer de hva de egentlig vil.

## Medvirkende
* Matt Dillon som Tommy Rowland 
* Noah Emmerich som Michael Morris 
* Annabeth Gish som Tracy Stover 
* Lauren Holly som Darian Smalls 
* Timothy Hutton som Willie Conway 
* Rosie O'Donnell som Gina Barrisano 
* Max Perlich som Kev 
* Martha Plimpton som Jan 
* Natalie Portman som Marty 
* Michael Rapaport som Paul Kirkwood 
* Mira Sorvino som Sharon Cassidy 
* Uma Thurman som Andera 
* Pruitt Taylor Vince som Stanley Womack

## Eksterne lenker
* 
* 
*
Catalonia rundt 2014

**Catalonia rundt 2014** var den 94. utgaven av sykkelrittet Catalonia rundt. Det ble arrangert fra 24. mars til 30. mars 2014 i øst-Spania. Rittet var det 5. arrangementet på UCI WorldTour 2014.

## Lag

## Resultater
### Etappe for etappe

### Mandag 24. mars - 1. etappe
; Calella - Calella, 165.7&nbsp;km

### Tirsdag 25. mars - 2. etappe
; Mataró - Girona, 171.2&nbsp;km

### Onsdag 26. mars - 3. etappe
; Banyoles - La Molina, 162.9&nbsp;km

### Torsdag 27. mars - 4. etappe
; Alp - Vallter 2000, 166.4&nbsp;km

### Fredag 28. mars - 5. etappe
; Llanars - Camprodon, 222.2&nbsp;km

### Lørdag 29. mars - 6. etappe
; El Vendrell - Vilanova i la Geltrú, 163.9&nbsp;km

### Søndag 30. mars - 7. etappe

; Montjuïc, Barcelona - Montjuïc, Barcelona 120.7&nbsp;km

## Eksterne lenker
*
Bjørn Engen

**Bjørn Kristian Engen** (født 8. april 1959) er en norsk forretningsmann og politiker (Ap).

Han var medlem av Namdalseid kommunestyre fra 2003, medlem av Nord-Trøndelag fylkesting 2011–2017, leder i fylkestingets komité for utdannelse, kultur og helse 2011–2015 og komité for samferdsel og miljø 2015–2017, medlem av det sammenslåtte Trøndelag fylkesting 2018–2019, samt leder i Nord-Trøndelag Arbeiderparti 2014–2017.

Han har drevet gårdsbruk og campingplass på Statland i Namdalen. Engen ble i 2018 daglig leder for bilforretningen Peter Brauten Eftf., senere Namsos Bil, på Spillum.

## Referanser
Song to Song

***Song to Song*** er en musikalsk dramafilm  fra 2017, regissert og skrevet av Terrence Malick, med Ryan Gosling, Michael Fassbender, Natalie Portman, Rooney Mara, Cate Blanchett og Val Kilmer i de øvrige rollene. Historien er beryktet å handle om to kryssende trekantdramaer, satt opp mot musikkscenen i Austin, Texas. Da filmen ble bestilt i november 2011 var FilmNation Entertainment satt som filmstudio, med Sarah Green og Nicolas Gonda som produsenter.

Filmen var egentlig titulert *Lawless*, men regissør Malic tillot John Hillcoat å bruke det i sin film fra 2012. Skuespiller Rooney Mara sa i desember 2011, da filmen fortsatt het *Lawless*, at innspillingen skulle begynne i september 2012. Den måneden ble scener spilt inn i Austin, Texas.

## Handling
I Austin, Texas er Faye gitarist på jakt etter suksess som musiker. Hun starter en affære med plateprodusent Cook, og håper at han kan hjelpe henne med karrieren hennes. Så begynner hun et forhold med BV, som også arbeider med Cook. Han og Faye holder deres affære hemmelig fra BV, og de tre reiser på ferie sammen til Mexico. Rhonda er en tidligere barnehage-ansatt som nå arbeider som servitør, og Cook flørter med henne. De to gifter seg til slutt, og han kjøper et hus til moren hennes.

Faye begynner senere et forhold til Zoey, en fransk kvinne som bor i USA. Rhonda begynner å føle seg ukomfortabel med Cooks ville livsstil, som inkluderer sex med andre kvinner og bruk av narkotika. BV har et forhold til Amanda, men forholdet går snart over. Rhonda tar sitt eget liv, og etterlater Cook sjokkert og lei seg. Faye og BV tar etter hvert opp deres tidligere forhold. Men BV ønsker å flytte vestover til hjembyen sin for å ta vare på sin syke far og resten av familien hans. Men dette fører til problemer i forholdet hans til Faye.

## Medvirkende

*Ryan Gosling som BV
*Michael Fassbender som Cook
*Rooney Mara som Faye
*Natalie Portman som Rhonda.
*Cate Blanchett som Amanda.
*Lykke Li som Lykke.
*Val Kilmer som Duane.
*Bérénice Marlohe som Zoey.
*Holly Hunter som Miranda.
*Tom Sturridge som BVs bror.
*Austin Amelio som BVs andre bror.
*Linda Emond som Judy, BVs mor.

## Referanser


## Eksterne lenker
*
Oldřich Machač

**Oldřich Machač** (født 18. april 1946 i Prostějov, død 10. august 2011 i Brno) var en tsjekkoslovakisk ishockeyspiller som deltok i de olympiske vinterleker 1968 i Grenoble, 1972 i Sapporo og 1976 i Innsbruck.
      
Machač vant en olympisk sølvmedalje i ishockey under vinter-OL 1968 i Grenoble. Han var med på det tsjekkoslovakiske laget som kom på andreplass i turneringen bak Sovjetunionen. Det var åtte lag som deltok, det ble spilt en enkeltserie der alle lagene møttes en gang. Sovjetunionen vant serien med tolv poeng foran Tsjekkoslovakia med elleve og Canada med ti poeng. Machač spilte sju kamper i OL-turneringen.

## OL-medaljer
* 1968  Grenoble -  Sølv i ishockey  Tsjekkoslovakia
* 1976  Innsbruck -  Sølv i ishockey  Tsjekkoslovakia
* 1972  Sapporo -  Bronse i ishockey  Tsjekkoslovakia

## VM-medaljer
* 1972  Praha -  **Gull** i ishockey 
* 1976  Katowice -  **Gull** i ishockey 
* 1977  Wien -  **Gull** i ishockey 
* 1968  Grenoble -  Sølv i ishockey 
* 1971  Bern / Genève -  Sølv i ishockey 
* 1974  Helsingfors -  Sølv i ishockey 
* 1975  München / Düsseldorf -  Sølv i ishockey 
* 1978  Praha -  Sølv i ishockey 
* 1969  Stockholm -  Bronse i ishockey 
* 1970  Stockholm -  Bronse i ishockey 
* 1973  Moskva -  Bronse i ishockey 

## Referanser


## Eksterne lenker
*
Eve (kortfilm)

***Eve*** er en kortfilm, regissert av Natalie Portman, med Olivia Thirlby, Lauren Bacall og Ben Gazzara i rollene.

Filmen, Portmans regidebut, hadde premiere på 65. filmfestivalen i Venezia, 1. september 2008. Portman deltok på premièren, og filmen åpnet festivalens kortfilmdel, kalt «corto-Cortissimo» (norsk:«kort og kortest»), og ble vist sammen med 23 andre filmer fra hele verden. Den 22 minutter lange filmen handler om en jente som trenger seg på hennes bestemors romantiske date, og inneholder musikk av Sufjan Stevens. 

## Handling
Kate er en ung kvinne som besøker bestemoren sin (spilt av Lauren Bacall) for å snakke om moren sin Eve.

Men i stedet ender hun overrasket opp som både sjåfør og ledsager, på bestemorens romantiske middag sammen med en enkemann ved navn Joe (spilt av Ben Gazzara)

## Skuespillere
* Lauren Bacall som bestemoren hennes.
* Olivia Thirlby som Kate
* Ben Gazzara som Joe.
* Nicholas Rotundo som hovmester
* Richard Delia som Bruce
* Chris Colombo som stunt-sjåfør.

## Referanser


## Eksterne lenker
*
Jane Got a Gun

***Jane Got a Gun*** er en amerikansk westernfilm fra 2016, regissert av Gavin O'Connor og skrevet av Brian Duffield. Filmen har Natalie Portman, Ewan McGregor, Joel Edgerton og Rodrigo Santoro i hovedrollene. Filmen er produsert av Handsomecharlie Films, 1821 Pictures og Straight Up Films. Det ble filmet i Santa Fe, New Mexico.

## Handling
Jane Hammond (Natalie Portman) er en god jente, gift med en av de verste skurkene i byen. Når hennes mann Bill (Noah Emmerich) går imot sin egen gjeng, de ondskapsfulle Bishop Boys, og returnerer hjem så vidt i live med åtte kuler i ryggen, tar Jane saken i egne hender.

## Medvirkende
* Natalie Portman som Jane Hammond
* Joel Edgerton som Dan Frost
* Ewan McGregor som John Bishop
* Rodrigo Santoro som Fitchum
* Noah Emmerich som Bill Hammond
* Boyd Holbrook som Vic
* Alex Manette som Buck
* James Burnett som Cunny Charlie
* Sam Quinn som Slow Jeremiah

## Eksterne lenker
*
Chris Parnell

**Thomas Christopher «Chris» Parnell** (født 5. februar 1967 i Memphis, Tennessee) er en amerikansk skuespiller og komiker. Parnell gjorde gjennombrudd mellom 1998-2006, da han var en av de mest solide aktører i humorprogrammet *[[Saturday Night Live]]*.

Parnell var også skuespiller spilt i TV-serien *[[30 Rock]]* og filmer som ** (2004) og i oppfølgeren  fra 2013, *[[21 Jump Street (film)|21 Jump Street]]* (2012) og *[[Battle of the Sexes]]* (2017). Han opptrådte også i Hotel Transylvania fra 2012 og Hotell Transylvania 3: Monsterferie fra 2018.

## Referanser


## Eksterne lenker
*
Sagstusjøen

**Sagstusjøen** (også kalt **Farsjøen**) er en innsjø øst for Årnes i Akershus. Vannet ligger like opptil marin grense i et område med kalkfattig berggrunn, noe som gjør vannet sårbart for sur nedbør. Vannet har av denne grunn vært overvåket i perioden 1988 - 2008.

Vannet har tilsig fra nord og øst. Utløpet er i sørvest, der Sagstuåa renner først sørvestover, før den vender nordover til Glomma.

Vannet er velegnet for kanopadling, med flere rasteplasser.

## Referanser




## Eksterne lenker
* NVE, dybdekart (PDF)
Gunvor Group

**Gunvor Group** er et handelsselskap for råvarer, registrert på Kypros, med hovedkontor i Genève i Sveits. Firmaet har også kontorer i Singapore, på Bahamas og Dubai og har agenter i en rekke andre land. Firmaet driver handel med og organiserer transport og lagring av oljeprodukter og har også investert i oljeterminaler og havner. 

Firmaet ble etablert i år 2000 og er verdens fjerde største handelsselskap for olje, etter Glencore, Vitol og Trafigura. Firmaet ble stiftet og blir kontrollert av Torbjörn Törnqvist og Gennadij Timtsjenko (engelsk transkripsjon Gennady Timchenko), sistnevnte solgte imidlertid sin eierandel til Törnqvist grunnet USAs sanksjoner etter Russlands overtakelse av Krim i mars 2014.

## Eksterne lenker
*
Estádio Governador Magalhães Pinto

**Estádio Governador Magalhães Pinto** (på folkemunne *Mineirão*) er et fotballstadion i Belo Horizonte i delstaten Minas Gerais i Brasil. Stadionet er hjemmebanen til Cruzeiro Esporte Clube og brukes også i internasjonale sammenhenger, som FIFA Confederations Cup 2013 og VM i fotball 2014. 

Stadionet ble påbegynt etter at Estádio Independência, som ble bygget til VM i fotball 1950 ble for lite og for upassende for pressen. Finansieringen av Estádio Governador Magalhães Pinto foregikk via lotteri og lån, og medførte at byggingen tok tid. Byggingen startet i 1959, og ble ikke ferdig før i 1965. I anledning at stadionet ble valgt ut til VM i 2014, ble det oppusset igjen, og sto ferdig 21. desember 2012.

## Eksterne lenker
* 
* Official website
* Stadium picture
* Stadium Guide Article
* FIFA Profile
Lånke Idrettslag

**Lånke Idrettslag** (stiftet 12. mai 1918) er et idrettslag fra Lånke i Stjørdal kommune i Trøndelag, som tilbyr idrettene fotball, friidrett, håndball, ski, samt trim og merke.

## Historikk
Klubben ble offisielt stiftet som *Lånke Idrettslag* 12. mai 1918, men hadde da eksistert siden 1908 under navnet  *Lånke Skilag*.

## Referanser


## Eksterne lenker
*
James Rebhorn

**James Rebhorn** (født 1. september 1948 i Philadelphia i Pennsylvania, død 21. mars 2014) var en amerikansk skuespiller som medvirket i mer enn 100 film-, teater- og TV-produksjoner.

Han kom opprinnelig fra i Philadelphia, men vokste opp i Anderson i Indiana.

James Rebhorn døde etter lengre tids kreftsykdom.

## Utvalgt filmografi
* *[[Het sand]]* (1992) - Agent Flynn
* *[[Duften av kvinne]]* (1992) - Mr Trask
* *[[Lorenzos olje]]* (1992) - Ellard Muscatine
* *[[Carlito's Way]]* (1993) - Anklager Norwalk
* *[[Guarding Tess]]* (1994) - Howard Schaeffer
* *[[Independence Day (film)|Independence Day]]* (1996) - Forsvarsminister Albert Nimziki
* *[[Den talentfulle mr. Ripley (1999)|Den talentfulle mr. Ripley]]* (1999) - Herbert Greenleaf
* *[[Slekten er verst]]* (2000)
* *[[Far from Heaven]]* (2002) - Doktor Bowman
* *[[Cold Mountain]]* (2003) - Doktor
* *[[Homeland]]* (TV-serie 2011-2013)  – Frank Mathison

## Referanser


## Eksterne lenker
*
Liste over fotballstadioner i Norge

**Liste over fotballstadioner i Norge** er en oversikt over norske fotballstadioner, sortert etter kapasitet.

Noen stadioner som brukes av klubber fra lavere divisjoner kan få redusert kapasitet ved spill i øvre divisjoner, grunnet høyere standardkrav. Ettersom tilskuertall sjelden er oppgitt i lavere divisjoner, vil noen av tallene kun være et estimat.

Stadioner av en viss størrelse, i tillegg er det største stadionet i en del kommuner med mer enn  innbyggere er inkludert i listen.

## Referanser
Harold S. Bender

**Harold Stauffer Bender** (1897–1962) var en amerikansk anabaptistisk teolog, kirkehistoriker og professor ved Goshen College (Goshen, Indiana) og Goshen Biblical Seminary. Han var en av det 20. århundres mest kjente anabaptistiske teologer. Han grunnla også Mennonite Historical Library og Mennonite Quarterly Review, og var president for American Society of Church History.

## Bøker
* *Conrad Grebel der erste Führer der Schweizer Täufer + 1526*, doktorgradsavhandling, Universitetet i Heidelberg, 1936.
* *Old Testament law and history*, Scottdale, PA : Mennonite Publ. House, 1936
* *Menno Simons' life and writings : a quadricentennial tribute, 1536-1936: biography*: Mennonite Publ. House, 1936
* *Mennonites and their heritage* Akron, Penn. : The Mennonite Central Committee, 1941
* *The Anabaptist vision*, Goshen, Ind. : Mennonite Historical Society, 1949, 1944
* *Divine healing: A symposium*, Scottdale, Pa. : Herald Press, 1950
* *The Mennonite encyclopedia : a comprehensive reference work on the Anabaptist-Mennonite movement*. Redaktører: Harold S. Bender og C. Henry Smith. Hillsboro, Kansas : Mennonite Brethren Publishing House, 1972–1976

## Referanser
Norges Lærersamband

**Norges Lærersamband** var landsorganisasjonen for lærere som Nasjonal Samling (NS) opprettet under okkupasjonen i Norge. Organisasjonen ble ledet av Orvar Sæther.

Lærersambandet ble etablert kort tid etter statsakten på Akershus i februar 1942, der Vidkun Quisling var blitt utnevnt til «ministerpresident» (statsminister) av den tyske okkupasjonsmakten. NS påla alle landets lærere medlemskap i Lærersambandet, som sammen med lignende organisasjoner for andre yrkesgrupper skulle inngå i «Rikstinget», et samlende organ i en korporativ og fascistisk samfunnsmodell.

## Motstand og arrestasjoner

Lærersambandet ble opprettet samtidig som medlemskap i NS Ungdomsfylking ble gjort obligatorisk for alle i alderen 10–18 år, og lærerne var nå pålagt å lære opp skoleelevene i Nasjonal Samlings ideologi. Dette var uakseptabelt for mange norske lærere, og det var sendt inn  skriftlige protester på nyordningen i løpet av de første par ukene. Dette ble starten på det som ble kjent som lærerstriden.

Den 20. mars gikk okkupasjonsmyndighetene til motaksjon, og begynte å arrestere norske lærere. Omtrent 800 lærere ble arrestert, ofte tilfeldig. Det ble opprettet flere mottak for arresterte lærere rundt om i landet, og den største gruppen havnet på Grini fangeleir i Bærum.

## Lærersambandets organisasjon

## Landssvikoppgjøret
Under det norske landssvikoppgjøret ble mange norske offentlige tjenestemenn med NS-medlemskap eller verv i NS-tilknyttede organisasjoner fradømt stillingene sine. Medlemskap i Norges Lærersamband var ikke i seg selv straffbart, men det var likevel ansett som et budd på den nasjonale front. Flere lærere ble derfor fradømt stillingene sine på grunn av medlemskapet i Lærersambandet.

## Se også
* Læreraksjonen i 1942

## Referanser




## Litteratur
*
*
*
Harald Lystad (1944)

**Harald Lystad** (født 1944) er en norsk lege. Han var mellom 1975 og 2014 distriktslege og senere kommuneoverlege i Hemsedal og regnet som en av Norges fremste eksperter på skiskader. Han har utgitt flere artikler om alpine skiskader, og har siden 1977 bygget opp et register for skiskader.

Han ble cand.med. ved Universitetet i Bergen i 1970, spesialist i allmennmedisin i 1985 og spesialist i samfunnsmedisin i 1987. Han er også godkjent flylege. Han var distriktslege i Lofoten 1971–1975, før han ble distriktslege i Hemsedal. I perioden 1975–1986 var han den eneste legen i Hemsedal. Han var den siste nordmannen som kunne kalle seg distriktslege, ettersom han jobbet på overgangsordning etter at det statlige embetet som distriktslege ble erstattet av kommunelegestillingen i 1984.

Lystad er også en ivrig privatflyver og fikk tildelt det aller første mobiltelefonnummeret i Norge i 1981. Telefonen, som veide seks kilo og kostet omregnet over 100&nbsp;000 kroner, er nå en del av Telenors historiske samlinger. Han var medstifter av Hemsedal Golfklubb og har vært klubbens styreleder siden etableringen. Han er bror av tidligere arbeids- og velferdsdirektør Joakim Lystad og barnebarn av Harald Lystad (1875–1950) som var president i Den norske lægeforening.

## Utmerkelser
Lystad fikk i 1985 Fylkeslegens pris for forebyggende helsearbeid. Han ble i 2007 kåret til «Årets Løvetann» av Norsk forening for allmennmedisin. Han fikk i 2014 Hemsedal kommunes kulturpris. Han ble i 2016 tildelt Kongens fortjenstmedalje for sitt arbeid med å forebygge skiulykker.

## Referanser


## Litteratur
*Biografi i *Norges leger*, 1986, s. 774
Hellegravkulturen

**Hellegravkulturen** var utbredt i Transbajkal og det nordlige Mongolia i det senere 2. og i det 1. årtusen f.Kr.

De karakeristiske hellegravene har gitt kulturen dens navn. Det dreier seg om steinkister som var omhegnet av steinheller. De døde ble lagt i utstrakt ryggleie med hodet mot øst, noen ganger med dyreskaller (særlig hesteskaller). Dette var en utbredt skikk blant xiongnuene.

Arkeologene har funnet keramikk forsiret med kamavtrykk. Keramikken oppviser også kinesiske impulser; likeledes ser man impulser fra Jenisejområdet. Det er så langt ikke utgravd noen bosteder fra kulturen.

Økonomien var sannsynligvis dominert av kvegdrift. Det ble også bedrevet metallurgi. Kulturens etniske forankring har vist seg vanskelig å påvise med stor sikkerhet. Skjelettene kan peke i retning av mongolsk opphav.

På 200-tallet før Kristus ble hellegravkulturen avsløst av xiongnuene.

## Litteratur
* Hermann Parzinger: *Die frühen Völker Eurasiens. Vom Neolithikum bis zum Mittelalter* (*Historische Bibliothek der Gerda-Henkel-Stiftung*). Beck, München 2006, , s. 474 ff., 631 ff., Bilder 159, 206.
* Н. Л. Тсчленоща: «Культура плиточных могил», i: Марина Г. Мошкова (red.): *Степная полоса азиатской части СССР в скифо-сарматское время* (= *Археология СССР.*). Наука, Москва 1992, .
* Александр Дондопович Цыбиктаров: *Заглавие Культура плиточных могил Монголии и Забайкалья.* госуниверситета, Улан-Удэ 1998, .

## Eksterne lenker
*
Narsjøen

**Narsjøen** er en innsjø ved Narbuvoll i Os kommune i Innlandet. Vannet drenerer mot nord gjennom Nøra til Glåma, i motsetning til Korssjøen og Tufsinga, som drenerer mot sørøst til Femunden.

Vatnet har bestand av sik, røye og ørret. Siken har vært svært tallrik og småvokst. Det har derfor vært forsøkt å desimere denne bestanden, for å bedre forholdene for røye og ørret. I perioden 1996–2002 ble det tatt ut store mengder sik med storruse. Resultatet ser ut til å være at fisken vokser fortere, men stagnerer på samme størrelse som før.

## Referanser
Aleksej Tsjalyj

**Aleksej Mikhajlovitsj Tsjalyj** (russisk:  Алексей Михайлович Чалый, født 13. juni 1961 i Moskva i Sovjetunionen) er en krimsk/russisk politiker som ble borgermester i Sevastopol den 24. februar 2014. 

## Eksterne lenker
* 
* Biografi
Anette Gilje

**Anette Gilje** (født 17. juni 1969 i Stavanger) er norsk artist, låtskriver og forfatter. 

## Diplomøkonom
Gilje er utdannet diplomøkonom ved Handelshøyskolen BI. Hun var leder for Norges Bedriftsøkonomiske Studentforbund og var vara i BI-Stiftelsens styre. Senere var hun stipendiat i endringsledelse gjennom STILO (Statskonsult/Administrasjonsdepartementet). 

## ME-pasient og -aksjonist
Gilje var hovedperson i filmen *Få meg frisk!* av regissør Pål Winsents, produsert av Mediamente. Filmen ble vist på NRK.

Hun var generalsekretær i Norges ME-forening i perioden 2011–2013.

Som aksjonist for ME-saken (myalgisk encefalopati) har Gilje engasjert seg i den globale pasientaksjonen #MillionsMissing.

## Forfatter og forlegger
Forlaget Gode bøker ble startet av Gilje i 2018, og hun ga ut barneboken *Høyt og Lavt, Før og Nå* av forfatter Trude Brænne Larsen og illustratør Anders F. Kaardahl. Hun ga også ut barnealbumet med samme navn på sitt plateselskap Fonogram, med tekster av Ingvar Hovland og tekst/musikk av Hege Bålsrød.

## Musikk
Hun ga ut debutalbumet *Stille sanger* på sitt eget plateselskap, Fonogram, i 2017. Albumet er senere gitt ut også på engelsk, tysk, spansk og tegnspråk (www.tegn.tv). Lars Martin Myhre er musiker og produsent på albumene som er spilt inn i studio hos Jon K. Rosslund.

## Bibliografi
* Anette Gilje: *Da Anker kom i Ørefellingen*, Gyldendal Tiden (1999)
* Anette Gilje: *Venner og sånn...*, Luther Forlag - som hun fikk Emmausprisen for beste norske bok for barn/ungdom i 2002
* Anette Gilje: *Sven O. Høiby - et portrett*, Gyldendal Norsk Forlag (2007)

## Musikkutgivelser

* *Stille sanger* (Fonogram 2017)
** *Songs of Silence* (Fonogram 2018) - gjendiktet til engelsk av Mike McGurk
** *Leise Lieder* (Fonogram 2018) - gjendiktet til tysk av Nora Pröfrock
** *Canciones Serenas* (Fonogram 2018) - gjendiktet til spansk av Juan Gutiérrez-Maupomé
* *Lavmælt Jul* (Fonogram 2018)
** *A Just Noel* (Fonogram 2018) - gjendiktet til engelsk av Mike McGurk
** *Weihnachtswunsch* (Fonogram 2018) -gjendiktet til tysk av Nora Pröfrock
** *Navidad Silenciosa* (Fonogram 2018) - gjendiktet til spansk av Rita Paola Diaz Lopez 
* *Kanskje var det det du ville* (Fonogram 2018)
** *Maybe This Is How You Planned It* (Fonogram 2018) - gjendiktet til engelsk av Mike McGurk
** *Hattest du das so im Sinn* (Fonogram 2018) - gjendiktet til tysk av Nora Pröfrock
** *Es Así Como Lo Has Querido* (Fonogram 2018) - gjendiktet til spansk av Juan Gutiérrez-Maupomé
* Fredag før pinse (Fonogram 2019)
* Hinna (Fonogram 2019)
*Fire sanger (Fonogram 2020)

## Referanser
Hishammuddin Hussein

**Hishammuddin Hussein** (født 5. august 1961 i Kuala Lumpur), også kjent med tittelen *Yang Berhormat Datuk Seri Panglima*, er en malaysisk politiker som i mars 2020 ble Malaysias utenriksminister. 

Han er medlem av United Malays National Organisation (UNMO), som er det største politiske partiet i Malaysia. I mars 2020 ble han utenriksminister. Han var fra 16. mai 2013 vært Malaysias forsvarsminister og fungerende samferdselsminister. Hussein hadde tidligere vervet som innenriksminister i perioden 2009−2013 og utdanningsminister i perioden 2004−2009. Han har vært trukket frem som en høyst sannsynlig etterfølger til sin fetter, Najib Razak, som var statsminister fra 2009 til 2018. 

Hussein havnet i det internasjonale søkelyset i mars 2014, som offisiell talsmann for den malaysiske regjeringen på en rekke pressekonferanser holdt i de påfølgende dagene etter forsvinningen av Malaysia Airlines Flight 370.  

## Referanser


## Eksterne lenker
* 
*  Hishammuddin Husseins offisielle Facebook-side 
* Hishammuddin Hussein - malaysiafactbook.com